section_heading: 1986. – 1991.: True Blue, Like a Prayer i Blond Ambition Tour
paragraph_text: Početkom 1989. Madonna je potpisala ugovor s kompanijom Pepsi. Izdala je novu pjesmu "Like a Prayer" koja se našla u reklami za Pepsi, te snimila spot za pjesmu. Video je bio prepun kršćanskih simbola, od stigmata pa do gorućih križeva, i maštanja o vođenju ljubavi sa svecem što je poprilično razljutilo Vatikan koji je osudio taj video. Vjerske skupine su zaprijetile bojkotom Pepsi proizvoda i tražili su zabranu emitiranja videa. Kako su reklama za Pepsi i video spot za pjesmu bili vrlo slični, Pepsi nije mogao razuvjeriti publiku da njihova reklama nema neprimjerene sadržaje, te su raskinuli ugovor s Madonnom i promijenili reklamu.